Adnoddau Poced 19
Cardiau 2 ochr geirfa gwers 16: Salwch
Paratoi 
Torrwch bob set allan a chlipio’r cardiau at ei gilydd.  Cadwch y cardiau yn yr amlen.
Dull
Gwaith pâr:  Mae’r dysgwyr yn edrych ar y geiriau a cheisio cofio eu hystyr.  Maen nhw’n medru sicrhau eu bod yn gywir trwy edrych ar y cefn.
Y  ffordd hawsaf i wneud hyn yw trwy edrych ar yr ochr Gymraeg yn gyntaf.  Unwaith maen nhw’n hyderus y ffordd hon maent yn medru ceisio gwneud y gwaith gan edrych ar y llun yn gyntaf.  
Charades
Mae’n bosib chwarae charades efo un dysgwr yn tynnu cerdyn a gwneud stumiau i bortreadu’r disgrifiad sydd ar y cerdyn gyda’r dysgwyr eraill yn ceisio dyfalu pa salwch sydd yno.  
Er y gall y person sy’n dyfalu gael y tro nesa, weithiau mae pobl yn penderfynu peidio â dyfalu er mwyn peidio â chymryd rhan.  Os bydd hyn yn digwydd dywedwch wrth y dosbarth bod pawb yn cael cymryd rhan, a rhoi cerdyn i bob unigolyn er mwyn iddynt gael tro.


